section_heading: Značaj
paragraph_text: U svakom slučaju, perzijska kraljevska dinastija od Darija nadalje štuje Ahemena kao osnivača njihove dinastije. Ipak, malo je poznato o njegovom životu ili djelima. Prema onome što je poznato, Ahemen je najvjerojatnije bio ratni poglavica iz 7. stoljeća pr. Kr., odnosno prvi kralj Perzije kao vazal Medije. Asirski zapisi iz doba kralja Senaheriba iz 691. pr. Kr. spominju kako je u gradu Haluleu jedva odbio napad Parsuamaša i Anzana, skupa s Medijcima i drugima. Ti zapisi spominju Ahemena kao jednog od vojnih zapovjednika koji je vodio Perzijance i nezavisne trupe iz Anšana u neodlučenoj bitci kod Halulea.